Deschide ochii si hai sa ne uitam la viata din sens opus. Puteam sa fiu eu acum pe strada. Mi-ai intinde o mana sa ma ajuti sau m-ai arata cu degetul?

Aici e locul unde strangem bani si oameni.

Pentru a le oferi sansa zilei de maine oamenilor strazii!

Fiecare ban strans se duce la Samusocial Romania, care ii imbraca, ii hraneste si ii ajuta pe oamenii strazii din 2004!

Inchide ochii si imagineaza-ti. Daca cel pe care il ocolesti (si, da, e de inteles!) pe strada e fostul tau profesor de istorie? Sau un prieten care a pierdut totul. Sau bunicul unei fetite. Si tatal unui baietel care nu stie cum e cu treaba "las’ ca vin cu tati la scoala!" la care apelam cand eram mici si se luau de noi aia mai mari. Sau poate tu. Da, poate tu. Viata e atat de random si de ciudata, atat de imprevizibila, ca nu stii niciodata.

Tu crezi in destin? Oare exista? Tu crezi ca viata ne-a fost decisa inca de la prima intalnire dintre mama si tata, cand mama s-a fastacit la primul compliment primit? Si daca da, dupa ce reguli functioneaza destinul asta? Cine ne trimite intr-o casa in care se face bradul de Craciun si se strica portocalele de cat de multe sunt si cine ne trimite intr-o casa de copii? Cine ne face blonzi, bruneti, roscati, inalti, pitici, saraci, bolnavi, veseli, viitori actori, medici, fotbalisti, oameni ai strazii, bancheri, maturatori?

Sigur. Uneori din vina lor, uneori din vina altora, uneori fara nicio explicatie.

Asa ajungi in strada.

OK. Cum facem diferenta? Putem face diferenta?

CONTEAZA sa faci diferenta?

Nu stim.

Dar ne suntem datori noua, in primul rand, sa incercam sa ajutam.

"Puteam sa fiu eu. Viata din sens opus!" nu este despre regret, despre ce-ar fi putut sa fie rau si n-a fost, ce-ar fi putut sa fie bine si nu e. Nu e despre decizii ireversibile si irevocabile, nu e despre ce-as face daca as da timpul inapoi. E despre ce putem facem ACUM si AICI ca sa le schimbam viata in bine. E si despre puterea prezentului, despre asumarea deciziilor. E despre constientizarea faptului ca IN ORICE MOMENT VIATA NU DOAR CA TI SE POATE SCHIMBA, CI CA TI SE SCHIMBA.

Cat e decizie, cat e destin?

Decizie versus destin.

Sau amandoua?

Nu stim.

Dar deschide ochii. Si hai sa ne uitam la viata din sens opus. Si sa ajutam!

Ne propunem sa strangem bani pentru a le oferi oamenilor strazii nu doar o masa pe ziua de azi, nu haine si un loc unde sa doarma. Ci un viitor mai bun. Nu doar o paine, ci o zi de maine!

Ne propunem in primul rand sa ii ajutam sa isi gaseasca un job, un sens, ne propunem sa-i reintegram in societate! Ajuta-ne si tu!